ATKLĀTĀ KONKURSA
“Būvniecības ieceres dokumentācijas izstrāde energoefektivitātes paaugstināšanai ēkā Duntes ielā 8, Rīgā un Duntes ielā 8 k-4, Rīgā”

(Iepirkuma identifikācijas Nr. VNĪ 2026/7/2-8/AK-41)

Iepirkuma komisijas atbilde uz pretendenta uzdoto jautājumu
(apstiprināta Iepirkuma komisijas 2026.gada 15.maija sēdē)

Jautājums: lūdzu, precizēt, vai punktu mākonis tiks nodrošināts no Pasūtītāja puses, vai to ir nepieciešams iekļaut Izpildītājam finanšu piedāvājumā? 
Atbilde: informējam, ka Pasūtītājs ir veicis objekta lāzerskenēšanas darbus. Pēc līguma noslēgšanas ar iepirkuma uzvarētāju Pasūtītājs nodrošinās Izpildītājam punktu mākoņa datu izsniegšanu turpmākai izmantošanai projektēšanas vajadzībām. Līdz ar to punktu mākoņa izstrāde Izpildītāja finanšu piedāvājumā nav papildus jāparedz. Atbilstoši iepirkuma dokumentācijas 3. pielikuma “BIM prasības” 3.4.1.2. punktam:
· Pasūtītājs nodrošina savietotu, vienotu punktu mākoni. 
· Pasūtītājs nodrošina punktu mākoni saderīgā formātā ar Piegādātāja izmantotajām autorprogrammām (.E57, .RCP, vai citā formātā). 
· Pasūtītājs nodod punktu mākoni Piegādātājam 10 dienu laikā pēc līguma noslēgšanas. 

Jautājums: lūdzu, precizēt, vai TS-L (teritorijas labiekārtojuma sadaļa) un GP (ģenerālplāns) jāparedz izstrādāt BIM vidē, ņemot vērā, ka plānotie darbi pēc objekta apsekošanas ir nelieli? 
Atbilde: jā, informējam, ka atbilstoši iepirkuma dokumentācijas 3. pielikuma “BIM prasības” 3.5.1. punktā noteiktajām prasībām par BIM modeļu un grafiskās informācijas detalizācijas līmeni, GP sadaļa, tai skaitā TS-L daļa, ir izstrādājama BIM vidē.
Jautājums: lūdzu, izvērtēt iespēju pagarināt iepirkumu iesniegšanas termiņu par 3 (trīs) darba dienām, ņemot vērā iepirkuma apjomu un izvirzītās prasības. 
Atbilde: piedāvājumu iesniegšanas termiņš pagarināts līdz 25.05.2026. 
Jautājums: atbilstoši nolikumam kā viens no saimnieciski izdevīgākajiem kritērijiem ir būvprojekta vadītāja papildus pieredze ēkas atjaunošanas, pārbūves vai jaunbūves būvprojekta izstrādē, kuras ietvaros veikti energoefektīvu ēkas norobežojošo konstrukciju, jumta konstrukciju un apkures, ventilācijas, klimata un ēkas vadības un automatizācijas sistēmu ietaišu projektēšanas darbi. Lai to apliecinātu, ir jāiesniedz dati par ēkas izmērīto energoefektivitāti uz m2, kas ietver apsildi, dzesēšanu, apgaismojumu, ūdens uzsildīšanu un palīgaprīkojumu. Vēršam uzmanību, ka būvprojekta izstrādātājam un būvprojekta vadītājam nav tiešas ietekmes uz to, vai pasūtītājs pēc objekta nodošanas ekspluatācijā noteiktajā termiņā veic ēkas faktiskās energoefektivitātes mērījumus un nodrošina attiecīgo datu iegūšanu. Praksē ir gadījumi, kad šādi mērījumi netiek veikti vai netiek veikti noteiktajā termiņā, lai gan projektēšanas risinājumi ir izstrādāti atbilstoši energoefektivitātes prasībām. Ņemot vērā minēto, vai šīs prasības apliecināšanai par atbilstošu tiks uzskatīts pieredzes objekta pagaidu energosertifikāts?
Atbilde: Pasūtītājs skaidro, ka atbilstoši iepirkuma nolikuma prasībām pieredzes apliecināšanai ir pieļaujams iesniegt:
•	ēkas pagaidu energosertifikātu, kas izstrādāts projektēšanas laikā;
•	VAI ēkas energoefektivitātes novērtējumu un energosnieguma aprēķinu;
•	VAI ēkas energosertifikātu, kas sagatavots pēc būvdarbu pabeigšanas.
Ņemot vērā minēto, Pasūtītājs apliecina, ka pieredzes prasības izpildes apliecināšanai Pretendents var iesniegt arī pagaidu ēkas energosertifikātu. Vienlaikus Pasūtītājs norāda, ka gadījumā, ja Pretendentam ir pieejams ēkas energosertifikāts, kas sagatavots pēc objekta nodošanas ekspluatācijā, arī šāds dokuments ir iesniedzams kā pieredzi apliecinošs dokuments.
